**Pine Gap** (virallisesti **Joint Defence Facility Pine Gap** (**JDFPG**), suom. *yhteinen puolustuslaitos Pine Gap*) on satelliittitiedustelutukikohta ja maa-asema, jota käyttää yhdessä Australia ja Yhdysvallat. Se sijaitsee Australian Pohjoisterritoriossa, noin 18 kilometriä lounaaseen Alice Springsistä.

Tukikohta on luonteeltaan hyvin salainen, mutta siitä tiedetään asioita vuodettujen asiakirjojen ja virallisten lausuntojen perusteella.

Historia
--------

Yhdysvallat ja Australia tekivät sopimuksen vuonna 1966 *Joint Defence Space Research Facilityn* perustamisesta Pine Gapiin. Tukikohta rakennettiin 1960-luvun lopulla. Läpi Kylmän sodan tukikohtaa käytettiin muun muassa Neuvostoliiton ohjuskokeiden valvontaan. Terrorisminvastaisessa sodassa tukikohdan rooli on kasvanut sotatoimien tukemisessa ja elektronisen tiedustelutiedon keräämisessä.

Toiminta
--------

Tukikohdan tilat koostuvat massiivisesta tietokonekompleksista ja 38:sta radioantenneja suojaavasta kupolista. Siellä työskentelee tiettävästi noin 800 ihmistä, joista yli puolet on yhdysvaltalaisia. Tukikohtaa pyörittää Yhdysvaltain tiedustelupalvelut CIA (keskustiedustelupalvelu), NSA (kansallinen turvallisuusvirasto) ja NRO (kansallinen satelliittitiedustelutoimisto). NSA:n koodinimi tukikohdalle on RAINFALL.

Sijainti on strategisesti tärkeä, koska sieltä voi hallita vakoilusatelliitteja, jotka kulkevat kolmanneksen Maapallon yllä, pääosin Aasian eri alueiden yllä. Tukikohta on todella tärkeä satelliittien yhteydenpidossa ja sitä kautta myös Yhdysvaltain sotilaallisten toimien tukemisessa.

Tukikohdan tehtäviin kuuluu muun muassa kaikenlaisten laitteiden lähettämien signaalien kerääminen, paikantaminen ja analysointi. Näiden tietojen avulla onkin päätetty esimerkiksi droneilla tehtävien ilmaiskujen kohteista Lähi-idän terrorisminvastaisissa operaatioissa. Niissä on kuollut myös satoja siviilejä. Gazan sodan (2023–) aikana on epäilty, että Pine Gap on antanut Israelin puolustusvoimille yhteyksiä ja Orion-satelliiteilla kerättyä elektronista tiedustelutietoa. Tämä on synnyttänyt keslustelua Australiassa, koska Israelia on syytetty sotarikoksista.

Protesteja
----------

* 11. marraskuuta 1983 aboriginaalinaiset johtivat 700 naista Pine Gapin porteille, jossa he pitivät 11 minuutin hiljaisen hetken Rememberance Dayn ja Britannian Greenham Commonin tukikodan mielenosoituksen vuoksi. Tämä oli kahden viikon, vain naisille tarkoitetun rauhanleirin alku, joka järjestettiin "Women For Survival" -järjestön alaisuudessa. Kokoontuminen oli väkivallaton, mutta useita naisia ​​tunkeutui tukikohtaan. Yli sata naista pidätettiin eräänä päivänä, ja he kertoivat nimekseen Karen Silkwood (amerikkalainen ydintyöntekijä, joka kuoli kampanjoittuaan ydinturvallisuuden puolesta). Poliisin väkivaltaa epäiltiin, ja ihmisoikeuskomissio aloitti tutkimuksensa.
* Lokakuussa 2002 ryhmiä kokoontui Pine Gapin porteille osoittamaan mieltään tukikohdan toimia Irakin sodassa vastaan.
* Joulukuussa 2005 kuusi Christians Against All Terrorism -ryhmän jäsentä osoittivat mieltään tukikohdan ulkopuolella ja myöhemmin neljä livahti sen alueelle. Heitä syytettiin ennen käyttämättömällä lailla, mutta vuonna 2008 syytteet hylättiin.
* Loka- ja marraskuussa 2023 Palestiinaa tukeneet mielenosoittajat tukkivat kahdesti Pine Gapille johtavan tien, koska syyttivät Israelia palestiinalaisten kansanmurhaamisesta sodassa ja Pine Gap on väitetysti avustanut Israelia sodassa Hamasia vastaan.

Lähteet
-------

1. ↑  The story behind Pine Gap spy base *www.9news.com.au*.  12.10.2019. Viitattu 12.3.2024. (englanniksi)
2. 1 2  Ryan Gallagher: The U.S. Spy Hub in the Heart of Australia *The Intercept*.  19.8.2017. Viitattu 12.3.2024. (englanniksi)
3. ↑  Peter Cronau: TARGETING PALESTINE *Declassified Australia*.  3.11.2023. Viitattu 12.3.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Pine Gap